## Pravilnik o načinu čuvanja i korištenja dokumentacije i podataka državne izmjere i katastra nekretnina

### NN 55/2001 (15.6.2001.), Pravilnik o načinu čuvanja i korištenja dokumentacije i podataka državne izmjere i katastra nekretnina

# Državne goedetska uprava

881

Na temelju članka 79. stavak 2. Zakona o državnoj izmjeri i katastru
nekretnina (»Narodne novine« br. 128/99) i članka 48. stavak 3. Zakona o
sustavu državne uprave (»Narodne novine«, br. 75/93, 92/96, 48/99 i 15/2000)
ravnatelj Državne goedetske uprave donosi

## PRAVILNIK

### O NAČINU ČUVANJA I KORIŠTENJA DOKUMENTACIJE I PODATAKA DRŽAVNE IZMJERE I KATASTRA NEKRETNINA

1. OpĆe odredbe

Članak 1.

Dokumentacija i podaci državne izmjere i katastra nekretnina čuvaju se i
upotrebljavaju na način propisan ovim pravilnikom.

Ako je način čuvanja i uporabe određene vrste dokumentacije i podataka
drukčije određen posebnim propisima, primjenjivat će se ti propisi.

Članak 2.

Pod dokumentacijom i podacima državne izmjere i katastra nekretnina (u
daljnjemu tekstu: podaci) u smislu ovoga pravilnika podrazumijevaju se sljedeći
službeni podaci:

 1. podaci o geodetskim točkama

 2. aerofotogrametrijski materijali

 3. ortofoto, karte i planovi

 4. podaci o državnoj granici

 5. HOK

 6. topografske karte

 7. podaci iz baze podataka prostornih jedinica

 8. topografsko-kartografske baze podataka

 9. podaci iz katastra nekretnina, odnosno katastra zemljišta

10. ostali prostorni podaci.

Članak 3.

Podatke čuvaju, njima rukuju, izdaju izvode, preslike i ispise te daju
na uvid i uporabu službenici Državne geodetske uprave, odnosno nadležnog tijela
za poslove katastra Grada Zagreba (u daljnjem tekstu: ured Grada Zagreba).

2. Čuvanje podataka

Članak 4.

Središnji ured Državne geodetske uprave čuva za područje Republike Hrvatske
u analognome i digitalnome obliku sljedeće izvorne podatke:

ž podatke i mjerenja o geodetskim točkama s koordinatama i visinama

ž pregledne karte geodetskih mreža

ž aerofotogrametrijske materijale

ž ortofoto karte i planove

ž podatke o državnoj granici

ž HOK 1 : 5 000, reprodukcijske originale i otiske, topografske
karte u mjerilu

1 : 25 000, 1 : 50 000, 1 : 100 000, 1 : 200 000

ž podatke iz baze podataka prostornih jedinica

ž podatke iz katastra zemljišta, odnosno katastra nekretnina –
katastarske planove.

Članak 5.

Područni uredi, odnosno ured Grada Zagreba, čuvaju u analognome i
digitalnome obliku, za područja iz svoje nadležnosti sljedeće podatke:

ž prijepise i preslike podataka o geodetskim točkama

ž izvorne podatke mjerenja izvršenih na dopunskoj mreži stalnih
geodetskih točaka

ž prijepise i preslike pregledne karte geodetskih mreža

ž originale fotoskica za dešifriranje izmjera

ž izvorne podatke detaljnog snimanja terena na osnovi kojih su izrađeni
originali listova topografsko-katastarskih planova

ž presliku podataka o državnoj granici

ž otisak HOK 1 : 5 000

ž tiskane listove službenih kartografskih izdanja

ž podatke područnog registra prostornih jedinica

ž katastarske planove – otisak – radni original

ž izvorne skice katastarskih izmjera

ž pisani dio katastarskog operata

ž podatke registra katastra vodova

ž zbirke isprava.

Članak 6.

Za čuvanje podataka iz članka 4. i 5. potrebno je u prostorijama Državne
geodetske uprave, odnosno ureda Grada Zagreba, osigurati primjeren prostor,
uvjete i opremu za smještaj, radi trajne zaštite podataka.

Pod primjerenim prostorom podrazumijeva se prostor s odgovarajućom
temperaturom, zaštićen od provale, vlage, požara i sličnih nepogoda.

Članak 7.

Čuvanje podataka pravilno je rukovanje i sustavno praćenje radi zaštite
od oštećenja i uništenja, kao i poduzimanje mjera i radova nužnih za očuvanje
cjelovitosti i namjene podataka.

Članak 8.

Podaci moraju biti sređeni po vrstama, pregledno evidentirani i složeni
u pismohrani.

Digitalni podaci čuvaju se u dvije kopije, na odvojenim mjestima.

Članak 9.

Službene su osobe obvezne postupati s dužnom pažnjom, savjesno rukovati,
a osobito sprječavati svake radnje kojima bi se izravno ili neizravno mogla
ugroziti (oštetiti ili uništiti) vrijednost podataka.

Članak 10.

Izvorni podaci (originali) čuvaju se u posebno izdvojenome prostoru
(trezoru) a iz prostorija ureda smiju ih iznositi samo ovlaštene službene osobe
uz odobrenje čelnika tijela, ako je iznošenje nužno.

3. Uporaba podataka

Članak 11.

Svatko ima pravo, u određeno uredovno vrijeme i pod nadzorom ovlaštenog
službenika Državne geodetske uprave, odnosno ureda Grada Zagreba, obaviti uvid
u podatke katastra nekretnina te iz njega dobiti izvode, ispise i preslike.

Uvid u katastar nekretnina može se ograničiti u opsegu koji zahtijevaju
interesi unutarnje sigurnosti i obrane zemlje, a odre­đeni su posebnim
propisima, Zakonom o zaštiti tajnosti podataka i Pravilnikom o zaštiti tajnosti
podataka obrane.

Članak 12.

Za dobivanje izvoda, ispisa, preslika, dokumenata, zračnih snimaka, kartografskih
i drugih materijala stranka podnosi pismeni zahtjev s obrazloženjem namjene,
odnosno načina njihove uporabe.

Za dobivene podatke stranka plaća upravnu pristojbu te stvarne troškove
sukladno Cjeniku podataka državne izmjere i katastra nekretnina, ako se
drukčije ne utvrdi u smislu članka 15. ovoga pravilnika.

Članak 13.

Izvodi, ispisi, preslike, potvrde, dokumenti, zračne snimke,
kartografski i drugi materijali, kao i svi podaci i isprave koji se izdaju o
činjenicama o kojima se vodi službena evidencija moraju biti potpisani od
strane ovlaštene službene osobe i ovjerovljeni pečatom.

Članak 14.

Državna geodetska uprava, odnosno ured Grada Zagreba ovlašteni su
dopustiti uporabu dobivenih podataka, ako posebnim propisom nije drukčije
određeno.

Korisnik podataka obvezan je u radovima u kojima primjenjuje podatke
državne izmjere i katastra nekretnina pravilno navesti izvor podataka.

Članak 15.

Dobiveni podaci, izvodi, ispisi, preslike, dokumenti, zračne snimke,
kartografski i drugi materijali ne smiju se umnožavati, mijenjati, obrađivati,
javno objavljivati te davati na uporabu drugim osobama, odnosno u komercijalne
svrhe bez posebnoga pismenog odobrenja Državne geodetske uprave, odnosno
posebnog ugovora kojim će se utvrditi međusobni odnosi s korisnikom podataka.

Svako neovlašteno postupanje s dobivenim podacima kažnjivo je u smislu
članka 93. Zakona o državnoj izmjeri i katastru nekretnina.

Članak 16.

Za uporabu digitalnih i analognih podataka potrebno je, uz zahtjev,
potpisati izjavu kojom se korisnik obvezuje da će podatke upotrebljavati
isključivo za odobrenu svrhu i na odobreni način.

Članak 17.

Danom stupanja na snagu ovog pravilnika prestaju važiti:

1. Uredba o načinu čuvanja i korištenja podataka geodetske izmjere i
katastra zemljišta

2. Uputstvo o obrascu za vođenje evidencije o davanju na korištenje
podataka geodetske izmjere i katastra zemljišta.

Članak 18.

Odredbe ovoga pravilnika primjenjuju se i na podatke katastra zemljišta.

Članak 19.

Ovaj pravilnik stupa na snagu osmoga dana od dana objave u »Narodnim
novinama«.

Klasa: 930-01/01-01/387

Urbroj: 541-01-01/1-01-2

Zagreb, 31.
svibnja 2001.

Ravnatelj
**dr. sc. Željko Bačić**, v. r.

if !supportEmptyParas endif

Pravilnik, NN 55/2001-881